Griekwastad-moorde: "Die domste plaasaanvaller in Suid-Afrika" | Maroela Media
JONGSTE: Die uitspraak is gelewer. Klik hier om meer te lees. Regterpresident Frans Kgomo het Donderdagoggend begin met sy uitspraak in die moordverhoor van 'n 17-jarige seun.
Die seun word beskuldig van die moord op Deon Steenkamp (44), sy vrou Christel (43) en dogter Marthella (14) op 6 April 2012 op hul plaas Naauwhoek in Griekwastad. Die seun word ook daarvan beskuldig dat hy Marthella verkrag en staar aanklagte van dwarsboming van die gereg in die gesig. Hy het onskuldig gepleit op alle aanklagte.
"Daar is geen moontlikheid dat 'n enkele skieter die huis ongemerk kon betree nie," het Kgomo gesê. "Die honde sou geblaf het.
Kgomo sê, indien die verweer geglo word, het die enkele skieter ("lone ranger") ongewapen die plaas betree, die gesin in 'n oop gedeelte van die huis ontglip terwyl hulle daar ontspan het, en na 'n slaapkamer agter in die huis gegaan om die moordwapens te bekom. "Waarom sal 'n aanvaller, wat moord wil pleeg, in die huis insluip?" wou Kgomo weet.
Kgomo sê die aanvaller het die drie Steenkamps met hul eie vuurwapens vermoor. Die aanvaller het, vir geen rede hoegenaamd nie, 'n jagmes uit die kluis gehaal en die kluis se sleutels, ander vuurwapens en ammunisie en ongeveer R32 000 kontant en verskeie beursies met kontant daarin agter gelaat.
Hy sê die gesteelde mes moes met diamante uitgelê wees vir die plaasaanvaller om al die vuurwapens in die kluis te los.
Kgomo sê die aanvaller het boonop van die moordtoneel af weggestap en hul voertuie, met sleutels in die aansluiter, in die skuur gelaat.
Hy sê die aanvaller het daarna die moordwapens 50 meter van die huis in die gras langs die pad laat val. "As dit die waarheid is, is dit die domste plaasaanvaller in Suid-Afrika," het Kgomo gesê.
Hy sê dit is onverklaarbaar hoe so 'n oortreder ongeveer 45 minute lank in die huis kon wees sonder dat die Steenkamps dit agtergekom en voor die skietery begin het.
Met verwysing na die seun se getuienis dat hy in die skuur was terwyl die moorde gepleeg is, het Kgomo gesê dit is belangrik vir die seun. Indien die seun nie in die skuur was nie, sou hy saam met die gesin in die huis wees en ook vermoor word. Hy sou die aanvaller gesien het. Anders was hy moontlik kop in een mus saam met die aanvaller of hy het self die sneller getrek.
Die uitspraak duur voort. -SAPA
Vervoerheffing vir petrol afgeskaf
Lonmin versoek personeel om verlof in te sit
Hoe onaangenaam en moeilik dit ookal vir baie mense klink, hy gaan tronk toe, dis 'n uitgemaak te saak.
Hy moet boet vir sy dade. Al is hy dan nou 'n 'weeskind'. Wonder hoeveel jaar gaan hy kry? Geen versagtende omstandighede hier nie, asb.
Jammer die doodstraf is afgeskaf, hoop hy sit vir ewig agter tralies.
Ek salute hierdie regter. Man hy se dit so direk, "die domste plaasaanvaller in SA" Don jr, ek hoop jy het dit gelees want jy was so dom. Hoe kan jy enige proper brains he behalwe miljoene omdat jy te sleg is om te studeer en te wil werk vir jou eie geld. Jy het net dollars gesien seun, wonder hoeveel van die miljoene gaan na jou voog se sak. Ek ruik lont hier. Seker geweet jy sal nie lank sit en ek glo die hele ding was beplan maar jy is nie allen met die slenter, jy het iemand… Lees meer »